Keskustelu:Tietojenkäsittelytiede

message: Itse olen kiinnostunut lähinnä Tietojenkäsittelyn matemaattisesta puolesta, johon kuuluvat mm. Automaattiteoria, Laskennan teoria (Turingin kone, Algoritminen ratkeavuus, Rekursiiviset funktiot jne.), Logiikka ja Algoritmit erilaisten konkreettisten algoritmi-esimerkkien (esimerkiksi graafien Verkkovirtaus-algoritmit) muodossa kuin myös Algoritmien suoritusaika-analyysi, mihin taas liittyy mm. NP-täydellisyys. Lisäksi on muita Tietotekniikkaa koskevia matemaattisia aiheita, kuten esimerkiksi Informaatioteoria (josta kertova artikkeli täällä on varsin lyhyt ja kehno) ja esimerkiksi Neuroverkoihinkin saa liitettyä enemmän matemaattista teoriaa kuin moni arvaakaan.
Täällä on näistä aiheista kirjoitettu vain vähän ja useimmiten kehnosti. Ehkä minun pitäisi ottaa asiakseni parantaa tilannetta, mutta en tiedä riittääkö aikani ja viitseliäisyyteni siihen. Pitäisi kyllä yrittää, mutta mahdanko onnistua, kun pelkästään aloittamani (En oikeastaan varsinaisesti aloittanut sitä, mutta aloitin sen pidentämisen kunnon artikkeliksi.) "Sanojen kombinatoriikka"-artikkeli on edelleen kesken.
Katsotaan nyt. Olisi hyvä, jos joku muukin viitsisi lähteä näiden artikkelien tasoa parantamaan. Kommentin jätti: NettiKirjoittaja 9. joulukuuta 2008 kello 03.00 (EET)
replies: text: Kehotan sinua innokkaimpana avaamaan latua kyseisen alan kohdalla. Keskittymällä tietojenkäsittelytieteeseen panoksesi olisi luultavasti merkittävin, sillä esim. kielenhuoltajia ja viihde/harrastusmaailmasta artikkeleita kirjoittavia löytyy lukumääräisesti enemmän. --Ras 9. joulukuuta 2008 kello 03.19 (EET)
replies: text: :Kyllä, kyllä, mutta en minä yksinkään viitsisi/ehtisi kaikkea tehdä. Vähän ihmettelen, että SuomiWikipediassa ei ole alan artikkeleja enemmän ja parempina, kun Suomi sentään mielletään "nörttikansaksi", ja ns.nörteillähän on usein melko kova pätemisentarve, jolloin jonkun olisi jo luullut ihan pelkästä pätemisen innosta kirjoitelleen tänne alasta enemmän. On täällä silti nimimerkki Matikkapoika, joka on kirjoittanut matematiikasta melko paljon, tosin enimmäkseen Analyysin alasta, mutta myös hieman Tietojenkäsittelytieteen matematiikkaan liittyen.

text: :No, loppujenlopuksi nämä Tietojenkäsittelytieteen kysymykset ovat senverran matemaattisia, että niiden hallinta vaatii enemmän matemaattista ymmärrystä kuin "perusohjelmointitaito", joka on jokaisen normaalijärkisen ihmisen saavutettavissa, jos hän viitsii nähdä vähän vaivaa. Jokaisella ns. nörtillä ei siis tämän tason matemaattista ymmärrystä ole. Jos joku haluaa väitteestäni minulle valittaa, sanon hänelle, että olen nähnyt tämän ihan käytännössä, kun olen yliopistossa sivuaineena (pääaineeni on matematiikka) suorittanut (parhain arvosanoin) Tietojenkäsittelytieteen algoritmipainotteisimpia kursseja ja huomannut, että keskiverrot Tietojenkäsittelytieteen pääaineopiskelijat saavat niinkin helpoista tenteistä melko heikot arvosanat (Toki on siellä Tietojenkäsittelyä pääaineinaan lukevissa joitakin matemaattisesti taitavia, jotka sivuaineena tulevat suorittamaan jopa matematiikan syventäviä kursseja.). Puhumattakaan AMK-opiskelijoista, joilta ei matemaattista ymmärrystä vaadita senkään vertaa, minkä tiedän keskusteluista heidän kanssaan ja siitä, että olen käynyt katsomassa millainen on sisältö heidän kaikkein matemaattisimmilla kursseillaan. NettiKirjoittaja 9. joulukuuta 2008 kello 18.32 (EET)
thread_title:  SuomiWikipedian kehno taso 

message: Kun nyt artikkeli on otsikoitu Tietojenkäsittelytiede, siihen kuuluisi ainakin ko. tieteenalan historiaa, keskeisiä haaroja ja viitekehyksiä, yhteyksiä muihin tieteisiin, soveltamisalueita sekä tutkimuskohteita, joita artikkelissa on nyt enimmäkseen keskitytty (ilman lähteitä) luettelemaan. Artikkelista on nykytilassa lähteet tietenkin jätetty pois, mutta se nyt on, ah, niin tavallista, jostain syystä etenkin tekniikkaan liittyvissä artikkeleissa. Lähdetalkoiden tiimoilta lisään nyt lähteeksi Jukka Paakin Suomen tietojenkäsittelyoppia ja -tiedettä käsittelevän historiikin.--Juha Kämäräinen (keskustelu) 10. heinäkuuta 2021 kello 10.49 (EEST)
replies: text: Sivuhuomiona: keskeiset tekniikka-alan artikkelit ovat usein varsin vanhoja ja kirjoitettu Wikipedian alkuaikoina, jolloin lähdevaatimus oli aika väljä. Ilmeisesti sittemmin tekniikkaan suuntauneita käyttäjiä on ollut yllättävän vähän alkuaikoihin verrattuna, joten monet tiedot ovat 15 vuotta vanhoja ja lähteettömiä. --PtG (keskustelu) 11. heinäkuuta 2021 kello 09.27 (EEST)
thread_title:  Tietojenkäsittelytieteen tai -opin ja artikkelin rakenne